**Referat af tillidsrepræsentantmøde**

**Tirsdag den 3.11.2020 kl. 12.30 – ca. 15.00**

**Dirigent: Christian Referent: Maiken**

**Dagsorden:**

**Pkt. 083 – 20 Godkendelse af referat fra d. 6.10.2020**

 Referatet blev godkendt.

**Pkt. 084 – 20 TR’ernes punkt**

**HØ** – Der er to nyansættelser og flere på vej. Generelt er der mange ansøgere, men få kvalificerede. Corona fylder meget, mange klasser og lærere er hjemme på skift.

**PPR** – Ingen opsigelser den seneste måned. Der er meget under forandring pga. ny ledelsen.

**HV** – Corona fylder meget, som på HØ.Der blev spurgt til regler vedr. streaming af undervisning, hvis en stor del af en klasse er hjemme og resten i skole.

Processen vedr. ansættelse af ny skoleleder er gået i gang og der arbejdes på at ansættelsen kan blive pr. 1. februar.

**BR** – Der er ansat en ny viceskoleleder. En psykolog har sagt op. Ferieaftalens ”hul” i forhold til 6. ferieuge har pga. to sager givet meget arbejde.

**HL** – en barselsstilling bliver pt ikke besat. Ferieaftalen har skabt utilfredshed blandt de ramte kolleger.

**EG** – En barselsvikar er opsagt i prøvetiden, stillingen genopslås. Stillingen som viceskoleleder er stadig ikke slået op.

**Pkt. 085 – 20 KS orientering**

* TR-mødet i december flyttes til d. 15. december, fordi DLF afholder virtuel kongres d. 8.
* Temadagen, som arrangeres af DLFs kredse i Hovedstaden vest og var planlagt til d. 20. januar er aflyst grundet covid19.

**Pkt. 086 – 20 Covid-19 aktuel situation**

* **På skolerne**

Den generelle oplevelse er et øget pres og en tidlig udmatning i dette skoleår. Utrygheden over at være i frontlinje og ændrede muligheder/regler samt fraværet af værn skaber usikkerhed og bekymring. Det giver også ekstra arbejde til TR’erne, som har mange flere henvendelser og detaljespørgsmål at forholde sig til.

Vigtigt at huske:
Hvis det er sandsynligt, at en kollega er blevet smittet på sin arbejdsplads, skal det meldes som en arbejdsskade. Kredsen skal informeres om dette. Hvis en kollega, som sandsynligvis er smittet på arbejdspladsen, udvikler senfølger, skal sagen sendes til DLFs konsulent på området via kredsen.

* **I Albertslund kommune**

Smitten er udbredt og det fylder meget overalt.

Kommunen stiller visirer til rådighed. Der er udfordringer ift briller, HL har fundet nogle, der fungerer med briller. Der er stor forskel på lærernes ønske til at gøre brug af visir.

* **I DLF**

DLF har besluttet at fra centralt hold afholdes alle kurser og konferencer samt møder med flere end 10 personer (så længe det er forsamlingsloftet) virtuelt frem til 1. april 2021.

Det betyder at arbejdet med at opkvalificere it-systemer og kompetencer prioriteres. DLF har besluttet at bruge microsoft-teams.

* **I Kreds 25**

KS-møder på skolerne er aflyst foreløbigt frem til 1. januar

Møder for tillidsvalgte afholdes indtil videre stadig fysisk med mulighed for virtuel deltagelse.

Kredskontoret holder åbent i takt med skolerne.

**Pkt. 087 – 20 Arbejdstid**

Webinarerne, som blev afholdt af LC og KL, er blevet set af de flest i fællesskab med lederne. Det var primært en teknisk gennemgang. Pausen gav mulighed for nogle drøftelser, hvad er samarbejde? Hvad er forberedelse herunder individuel forberedelse? mm.

DLF udarbejder værktøjer til brug for kredse og tillidsfolk. Et årshjul er velkomment.

Der er aftalt et opfølgende møde med skolechefen, hvor vi skal se på A20 i Albertslund inkl. Den nuværende arbejdstidsaftale og om der er behov for at lave et lokalt tillæg. I den forbindelse er det vigtigt at være obs på BR’s særlige forhold. Da vi er forhindret i at holde møder i faglig klub, er KS i gang med at udarbejde et spørgeskema til kollegerne, input er velkomne.

Det er vigtigt at være opmærksom på TR’ernes tid til implementering i indeværende skoleår.

**Pkt. 088 – 20 DLFs kongres 2020**

* DLF har indkaldt til virtuelt at afslutte kongressen 2020.

Der blev orienteret om kongressens punkter, KS vurderer om en yderligere drøftelse af indholdet skal tages på arbejdsdagen d. 1. december.

**Pkt. 089 – 20 Evt.**

* Der blev spurgt til OK løntjek, KS melder noget ud til medlemmer og tillidsvalgte, når de har kunne mødes.

*Maiken Amisse*

Kredsformand/

Fællestillidsrepræsentant